Mette Henriette

Mette Henriette Martedatter Rølvåg, med artistnavnet Mette Henriette, (født i 1990) er en norsk-samisk saksofonist, komponist og kunstner fra Trondheim. 

 Bakgrunn 
Mette Henriette fikk undervisning i improvisasjonsmusikk fra en alder av 12 år og ble tidlig involvert i den lokale jazz- og kulturscenen. hvor hun spilte i ulike ensembler inkludert korps, storband og rockeband. I tenårene turnerte hun med studenter fra Jazzlinja i Trondheim, før hun som 18-åring flyttet fra sin hjemby for å studere i Oslo og New York. Hun hadde også kortere studieopphold i Vest-Afrika og Sentral-Asia. Siden den gang har Mette Henriette arbeidet og bodd i New York, London, Paris, Svalbard og Oslo. 

 Karriere 
I 2015 debutere Mette Henriette med dobbeltalbumet Mette Henriette på plateselskapet ECM. Albumet bestod av 90 minutter med musikk som hun hadde komponert for sin trio og store ensemble satt sammen av musikere fra jazz, kammermusikk og tango. Utgivelsen var produsert i samarbeid med Manfred Eicher og innspilt i Rainbow Studio med lydtekniker Jan Erik Kongshaug. Albumcoveret og pressebildene ble fotografert av Anton Corbijn.

"It is seldom I find someone I don't know in the music world when that someone is one who surprises you with their talent and presence, and Mette is one of these people with that rare quality. She has an other worldly appearance, utterly fascinating." — Anton Corbijn 

Hun har spilt ved norske festivaler og konsertscener som Moldejazz, Oslo Jazzfestival, Ultima, Trondheim Jazzfestival, CODA, Olavshallen. Internasjonalt har hun opptrådt ved blant annet documenta14, Atlanta Jazz Festival, Festival d'Ille de France, Athen Konserthus og Jazzfest Berlin. I tillegg til virksomheten som utøver og komponist, utvikler Mette Henriette scenografi, lysdesign og koreografiske konsepter for egne forestillinger. Hun har samarbeidet med et bredt spekter av kunstnere som Marina Abramovic, Robert Wilson, Hege Haagenrud, Nicolas Jaar, Radik Tyulyush, CocoRosie, Valgeir Sigurdsson, Cikada m.fl. 

"Mette Henriette is different" — Marina Abramovic 

 Diskografi 
 2015: Mette Henriette (ECM Records)

 Bestillingsverk (Scenekunst) 
 2017: Åpningskonsert (Sáivu) til Riddu Riddu i anledning Tråante 2017
 2017: Solo performance (In Between) under documenta14
 2017: Musiker i teaterforestillingen EDDA av Robert Wilson
 2017: Solo performance under åpningen av Artica Svalbard i Longyearbyen
 2017: Solist med Trondheim Symfoniorkester under nyttårskonserten i Olavshallen
 2016: Åpningskonsert til Berlin Jazz Festival
 2016: Solo opptreden i Kirkhelleren på Trænafestivalen
 2015: Duo performance with Marina Abramovic at The Hole curated by Anohni, CocoRosie, Kembra Pfahler
 2015: Bestillingsverk (Lyden av Vibrandsøy) på oppdrag for Ultima, Rogalands Fylkeskommune og Rikskonsertene

 Kunstnerresidens 

 2018: Kunstnerresidens på Artica Svalbard (invitasjon av OCA)
2017: Kunstnerresidens på Edvard Munchs Ekely
 2017: Kunstnerresidens ved Southbank Centre i London

 Utmerkelser 

 2018: TONO arbeidsstipend
2017: Statens Kunstnerstipend
2016: Eksportprisen (nominasjon av Spellemannsprisen)
2015: Sametingets Kunstnerstipend
2011: Studiestipend fra School for Improvisational Music i Brooklyn

 Referanser 

 Eksterne lenker 


Kategori:Norske jazzkomponister
Kategori:Norske jazzsaksofonister
Kategori:Personer fra Trondheim kommune
Kategori:Samiske kunstnere